**สัญญารับทุนสนับสนุนงานวิจัยภายในคณะวิทยาการจัดการ**

**ประเภททั่วไป ประจำปีงบประมาณ พ.ศ. ๒๕๖๓**

**สัญญาเลขที่ MS -**

**ชื่อโครงการ**

สัญญาฉบับนี้ทำขึ้น ณ คณะวิทยาการจัดการ มหาวิทยาลัยราชภัฏเพชรบูรณ์ ตั้งอยู่เลขที่ ๘๓ หมู่ ๑๑ ถนนสระบุรี – หล่มสัก ตำบลสะเดียง อำเภอเมือง จังหวัดเพชรบูรณ์ เมื่อวันที่ ๑๒ ธันวาคม พ.ศ.๒๕๖๒ ระหว่าง   
คณะวิทยาการจัดการ โดย **ผู้ช่วยศาสตราจารย์ ดร.ประยูร ลิ้มสุข** อธิการบดีมหาวิทยาลัยราชภัฏเพชรบูรณ์ ซึ่งต่อไปในสัญญานี้เรียกว่า**“ผู้ให้ทุน”** ฝ่ายหนึ่ง กับ

ตำแหน่ง ข้าราชการ/พนักงานมหาวิทยาลัยสายวิชาการ สาขาวิชา คณะ วิทยาการจัดการ อยู่บ้านเลขที่

ถนน ตำบล อำเภอ เมือง จังหวัด

รหัสไปรษณีย์ โทรศัพท์ ซึ่งต่อไปในสัญญานี้เรียกว่า **“ผู้รับทุน”** อีกฝ่ายหนึ่งทั้งสองฝ่ายได้ตกลงทำสัญญากันมีข้อความดังต่อไปนี้

**ข้อ ๑** ผู้ให้ทุนตกลงให้ทุนและผู้รับทุนตกลงรับทุนอุดหนุนงานวิจัย เพื่อดำเนินโครงการวิจัย

เรื่อง

ตามข้อเสนอโครงการวิจัยที่ได้รับการอนุมัติแล้ว แนบท้ายสัญญานี้ ในวงเงิน ๑๐,๐๐๐ บาท

(หนึ่งหมื่นบาทถ้วน) โดยมีระยะเวลาดำเนินโครงการวิจัย ๑๐ เดือน นับตั้งแต่วันที่ ๑๒ ธันวาคม พ.ศ.๒๕๖๒   
ถึงวันที่ ๓๐ กันยายน ๒๕๖๓

**ข้อ ๒** ทุนอุดหนุนการวิจัยตามจำนวนเงินในข้อ ๑ นี้เป็นการให้ทุนโดยมีวัตถุประสงค์  
เพื่อสนับสนุนการดำเนินการวิจัย จำนวน ๘,๐๐๐ บาท (แปดพันบาทถ้วน) และสนับสนุนการเผยแพร่ผลงานการวิจัย จำนวน ๒,๐๐๐ บาท (สองพันบาทถ้วน) ผู้ให้ทุนตกลงแบ่งจ่ายเงินอุดหนุนงานวิจัยให้กับผู้รับทุนออกเป็น ๓ งวด ตามกำหนดเวลา ตามเงื่อนไข และตามระเบียบต่างๆของผู้ให้ทุน ดังนี้

งวดที่ ๑ จ่ายในอัตรา ๕๐ % ของเงินทุนอุดหนุนงานวิจัยที่ได้รับในข้อ ๑ หลังจากที่ได้ทำสัญญารับทุน และส่งแผนปฏิบัติการวิจัยและแผนการใช้จ่ายเงินงวดที่ ๑ – ๓

งวดที่ ๒ จ่ายในอัตรา ๔๐ % ของเงินทุนอุดหนุนงานวิจัยที่ได้รับในข้อ ๑ หลังจากนำเสนอรายงานความก้าวหน้าผลงานวิจัยไม่น้อยกว่า ๑ ใน ๒ ของงานวิจัย โดยความเห็นชอบจากคณะกรรมการพิจารณาพิจารณากลั่นกรองทุนวิจัย และ คณะกรรมการพิจารณาข้อเสนอโครงการวิจัย คณะวิทยาการจัดการ รวมทั้งส่งรายงานการใช้เงินอุดหนุนงานวิจัยงวดที่ ๑

งวดที่ ๓ จ่ายในอัตรา ๑๐ % ของเงินทุนอุดหนุนงานวิจัยที่ได้รับในข้อ ๑ หลังจากส่งเล่มรายงานการวิจัยฉบับสมบูรณ์ จำนวน ๒ เล่ม พร้อมแผ่นบันทึกข้อมูลที่บรรจุงานวิจัยฉบับสมบูรณ์ จำนวน ๑ แผ่น หลักฐานการนำผลงานวิจัยไปใช้ประโยชน์ และ รายงานการใช้จ่ายเงินและหลักฐานการใช้จ่ายเงินอุดหนุนการวิจัยงานวิจัย

/ทั้งนี้

ทั้งนี้ ผู้รับทุนต้องส่งหลักฐานการตีพิมพ์เผยแพร่ผลงานการวิจัย หรือ หลักฐานตอบรับการตีพิมพ์เผยแพร่ผลงานวิจัยภายในระยะเวลา ๑ ปี หลังจากส่งเล่มรายงานการวิจัยฉบับสมบูรณ์

**ข้อ ๓** ผู้รับทุน ต้องจัดทำแผนการใช้ประโยชน์จากงานวิจัยสู่ชุมชนหรือกลุ่มเป้าหมาย  
ของการวิจัยแนบท้ายสัญญานี้ และรายงานผลการใช้ประโยชน์จากงานวิจัยตามแผนดังกล่าว ภายใน ๙๐ วัน นับตั้งแต่ส่งเล่มรายงานการวิจัยฉบับสมบูรณ์

**ข้อ ๔** ผู้รับทุนต้องดำเนินการวิจัยตามโครงการทันที นับแต่วันลงนามในสัญญา ถ้าหากผู้รับทุนมิได้ดำเนินการภายใน ๓๐ วัน ผู้ให้ทุนมีสิทธิบอกเลิกสัญญา หากเกิดอุปสรรคไม่สามารถดำเนินการวิจัยได้หรือจำเป็นจะต้องเปลี่ยนแปลงแผนงานและวิธีการใดๆผู้รับทุนต้องแจ้งผู้ให้ทุนทราบเป็นลายลักษณ์อักษรทันที   
ผู้ให้ทุนสามารถให้ความเห็นชอบกับการแก้ไขเปลี่ยนแปลงโครงการได้ตามความเหมาะสม

**ข้อ ๕**  ผู้รับทุนต้องรายงานผลการดำเนินโครงการวิจัยที่ได้รับการสนับสนุนต่อคณะกรรมการพิจารณากลั่นกรองข้อเสนอโครงการวิจัย คณะวิทยาการจัดการ จำนวน ๒ ครั้ง ตามรูปแบบและวิธีการที่ผู้ให้ทุนกำหนด ทั้งนี้ผู้รับทุนต้องปรับปรุงแก้ไขผลงานวิจัยตามที่ผู้ให้ทุนแนะนำหรือร้องขอ

**ข้อ ๖**  ผู้รับทุนจะต้องควบคุมการใช้จ่ายเงินให้เป็นไปตามวัตถุประสงค์ของโครงการในสัญญานี้เท่านั้นและเป็นไปอย่างประหยัด โดยจัดทำเอกสารการเบิกจ่ายเงินตามแบบที่ผู้ให้ทุนกำหนดตลอดจนจัดเตรียมหลักฐานการใช้จ่ายเงินให้ถูกต้อง และพร้อมให้ผู้ให้ทุนตรวจสอบตามที่ผู้ให้ทุนเห็นสมควรและต้องเก็บหลักฐานการใช้จ่ายเงินไว้เป็นเวลาไม่น้อยกว่า ๑๐ ปี เพื่อเป็นหลักฐานในการตรวจสอบหากมีการร้องขอ

ผู้รับทุนต้องทำวิจัยด้วยความวิริยะอุตสาหะให้สำเร็จตามวัตถุประสงค์ของโครงการและผู้รับทุนจะต้องรับผิดชอบแต่โดยลำพังต่อการละเมิดบทบัญญัติแห่งกฎหมายหรือสิทธิใดๆในทรัพย์สินทางปัญญาของบุคคลภายนอกรวมทั้งจรรยาบรรณของนักวิจัย ซึ่งผู้รับทุนนำมาใช้ปฏิบัติงานวิจัยตามสัญญานี้ ไม่ว่าจะเป็นการจงใจหรือประมาทเลินเล่อก็ตาม

ในกรณีที่เกิดปัญหาซึ่งต้องพิจารณาว่าการดำเนินการของผู้รับทุนเป็นไปตามวัตถุประสงค์ตามวรรคแรกหรือไม่ ให้ผู้ให้ทุนเป็นผู้วินิจฉัยชี้ขาด และให้ถือเป็นที่สุด

**ข้อ ๗** ผู้รับทุนต้องนำส่งผลงาน ซึ่งมีรูปแบบ และเนื้อหาตามข้อเสนอโครงการวิจัย บทความทางวิชาการ รวมทั้งผลงานและเอกสารอื่นๆของโครงการวิจัยดังกล่าว ตลอดจนเอกสารที่ขออนุมัติซื้อจ้างโดยใช้เงินทุนตามโครงการวิจัยเมื่อทำโครงการแล้วเสร็จให้แก่ผู้ให้ทุน

**ข้อ ๘**  ในการโฆษณาเผยแพร่ข้อมูล ข่าวสารอันเกี่ยวกับผลงานวิจัยตามโครงการในสิ่งพิมพ์ใด หรือสื่อใดในแต่ละครั้ง ไม่ว่าทั้งหมดหรือบางส่วน ผู้รับทุนต้องระบุข้อความ “ได้รับทุนสนับสนุนการวิจัยจากคณะวิทยาการจัดการ มหาวิทยาลัยราชภัฏเพชรบูรณ์” ไว้เป็นกิตติกรรมประกาศด้วย

**ข้อ ๙** ผู้รับทุนต้องปฏิบัติตามระเบียบ และประกาศเกี่ยวกับทุนอุดหนุนการทำวิจัยของผู้ให้ทุนที่ใช้บังคับอยู่ในปัจจุบันและซึ่งจะออกใช้ต่อไปในอนาคตโดยเคร่งครัด และให้ถือว่าเป็นส่วนหนึ่งของสัญญานี้

**ข้อ ๑๐** สิทธิในทรัพย์สินทางปัญญาใดๆ ที่เกิดขึ้นจากโครงการวิจัยตามสัญญานี้ให้เป็นไปตามระเบียบ มหาวิทยาลัยราชภัฏเพชรบูรณ์ ว่าด้วยการจัดการทรัพย์สินทางปัญญา พ.ศ. ๒๕๕๔

/ข้อ ๑๑

**ข้อ ๑๑** ผู้ให้ทุนมีสิทธิบอกเลิกสัญญา ในกรณีที่ผู้รับทุนไม่ปฏิบัติตามสัญญา หรือไม่ปฏิบัติตามข้อบังคับ ระเบียบ ประกาศหรือคำสั่งเกี่ยวกับทุนอุดหนุนงานวิจัยที่ผู้ให้ทุนกำหนดไว้ หรือดำเนินโครงการ  
ไม่แล้วเสร็จภายในระยะเวลาที่กำหนดไว้ หรือกรณีที่ผู้รับทุนไม่สามารถดำเนินการวิจัยตามข้อเสนอโครงการวิจัย  
ที่ได้เสนอไว้โดยไม่มีเหตุผลอันสมควร ผู้ให้ทุนมีสิทธิ์ที่จะระงับการให้ทุนและบอกเลิกสัญญา และผู้รับทุนจะต้องชดใช้คืนเงินทุนอุดหนุนทั้งหมดหรือบางส่วนที่ตามที่ผู้ให้ทุนเห็นสมควรรวมทั้งดอกเบี้ยในอัตราร้อยละ ๗.๕ ต่อปี ภายใน ๓๐ วัน นับแต่วันที่ผู้ให้ทุนมีหนังสือแจ้งให้ผู้รับทุนทราบ และผู้รับทุนยินยอมให้ผู้ให้ทุนหักเงินเดือน   
และหรือเงินอื่นใดที่ผู้รับทุนจะพึงได้รับจากทางราชการเพื่อชดใช้เงินที่ผู้รับทุนต้องรับผิดชอบตามสัญญานี้ได้

สัญญานี้ทำขึ้นสองฉบับ มีข้อความถูกต้องตรงกัน คู่สัญญาทั้งสองฝ่ายได้อ่านและเข้าใจ  
ความในสัญญาโดยละเอียดตลอดแล้วจึงได้ลงลายมือชื่อไว้เป็นหลักฐานต่อหน้าพยานโดยคู่สัญญาเก็บไว้ฝ่ายละฉบับ

ลงชื่อ ผู้ให้ทุน

(ผู้ช่วยศาสตราจารย์ ดร.ประยูร ลิ้มสุข)

ลงชื่อ ผู้รับทุน

( )

ลงชื่อ พยาน

( อาจารย์ ดร.ปาณิสรา คงปัญญา)

ลงชื่อ พยาน

(อาจารย์ปุณฑริกา สุคนธสิงห์)